
L'estudi anatòmic ha permès confirmar la presència de Testacella (Testacella) scutulum 
G. B. Sovverby 1820 a l'illa de Menorca, on aquesta espècie sempre havia estat confosa 
amb Testacella (Testacella) haliotidea Draparnaud 1801. A més de les dades anatòmi- 
ques (estudi de la genitàlia i de la morfologia externa) i conquiològiques, s'ofereixen 
dades sobre l'hàbitat, l'etologia i la distribució, tan geogràfica com temporal, referents 
a Menorca. La presència de closques i ous en alguns jaciments prehumans de l'illa indi- 
ca clarament que T. scutulum és un element nadiu amb un origen molt antic, possible- 
ment premiocènic. 

Paraules clau: Pulmonats terrestres, Mediterrània occidental, Menorca, mol-lusc 
nadiu. 


PRESENCE OF Testacella (Testacella) scutulum G.B. SOWERBY, 1820 (GASTRO- 
PODA: TESTACELLIDAE) IN MINORCA (BALEARIC ISLANDS). The anatomical 
study has confirmed the presence of Testacella (Testacella) scutulum Sowerby 1820 in 
Minorca (Balearic islands), where this species was confused with Testacella (Testacella) 
haliotidea Draparnaud 1801. Besides the anatomical and conchological data, habitat, 
ethology and geographical and temporal distribution in the island is reported. Finded 
shells and eggs found in pre-human island deposits shows that T. scutulum is a native 
mollusc with a pre-miocenic origin. 

per Hidalgo (1878), Aguilar Amat (1933), Gasull 
(1965), Colom (1978), Mateo (1993) i Quintana 


El génere Testacella Cuvier 1800 está repre- 
sent per unes 5-7 espècies i subespècies amb una 
distribució — euro-mediterrania-macaronésica 
(Giusti et al., 1995, Schileyko, 2000). Es tracta 
de "semillimacs" amb una closca molt reduida 
situada a la part posterior del cos. 

A les Illes Balears han estat citades tres 
espècies: Testacella (Testacella) haliotidea 
Draparnaud 1801, citada a Mallorca i Menorca 


(2001), Testacella (Testacella) scutulum G. B. 
Sovverby 1823, citada per Gasull (1969) a l'illa 
de Mallorca: i finalment Testacella (Testacella) 
maugei A. Férussac 1819 citada a Mallorca per 
Colom (1978). Cap d'aquestes espècies no ha 
estat citada d'Eivissa o de Formentera. 

El fet que les cites de 7: haliotidea a 
Menorca no s'hagin basat mai en una anàlisi 
anatòmica (estudi de la genitàlia), fa molt neces- 

sari aquest tipus d'estudis a fi de poder determi- 
nar de manera segura a quina espècie pertanyen 
els individus trobats a Menorca. 

Per altra banda, l'existència a l'illa d'alguns 
jaciments amb closques i ous de Testacella sp. 
(Quintana, 1995, 2001), amb una morfologia 
idèntica a la dels individus actuals, ha permès 
considerar (juntament amb els estudis anatòmics) 
aquest tàxon des del punt de vista biogeogràfic i 
analitzar el seu possible caràcter endèmic. 


Material i mètodes 


S'ha fet l'estudi anatòmic de cinc exemplars 
diferents: tres procedents de l'ullastrar dl lloc de 
Monges (Ciutadella de Menorca), un de cala en 
Bastó (Ciutadella de Menorca) i un del canal de 
l'Infern (la Vall, Ciutadella de Menorca). 

El sistema genital ha estat comparat amb els 
de: T. haliotidea, T. scutulum i T. maugei a partir 
de les figures de Giusti el al. (1995), Giusti 
(1970), Larraz i Equisoain (1993), Schileyko 
(2000), Garrido (1995), Castillejo (1998), Díaz et 
al. (1986) i Pollonera (1888). 

Les dades sobre l'etologia 1 la morfologia 
van ser preses a partir d'animals en el seu medi 
natural i en exemplars mantinguts en captivitat 
en terraris. 

Les mides de la closca van ser preses segons 
la Fig. 1, utilitzant un peu de rei digital, que 
també es va fer servir per mesurar els animals 








Fig. 1. Mides en una closca (en visió ventral) de 
Testacella sp. A: Longitud màxima, B: Amplada màxi- 
ma; & i B corresponen als angles del marge posterior en 
relacio a l'eix central que passa per l'àpex. 

Fig. 1. Measurements on Testacella sp shell (ventral 
view). A: maximum length; B: maximum diameter; a i 
B are the angles between the back margin of the shell 
and the central axis across the apex 











Fig. 2. Closques de T. scutulum procedents del jaciment holocènic des pas d'en Revull (Barranc d'Algendar, 
Ferreries) on s'aprecia bé la impressió muscular (fletxa). Modificat de Quintana (2001). 

Fig. 2. T. scutulum shells from the holocenic diposit of es Pas d'en Revull (Algendar ravine, Ferreries) shoving 
the muscular impression (arrow). Modifiet from Quintana (2001). 

Fig. 3. Closques (en visió dorsal i ventral) de T. maugei (A) (el Tarajal, Màlaga: col-lecció de Juan Sebastián Torres 
Alba) (Longitud: 11,28 mm), T. seutulum (B) (Cerdanyola del Vallès, Barcelona: col-lecció de l'autor) (Longitud 
11.26 mm) i T. seutulum (Son Gall, Alaior) actual (C) (Longitud: 6.27 mm) i fòssil (D) (Longitud: 4,19 mm) pro 
cedent del jaciment del plistocè superior de Macarella (Ciutadella de Menorca) (col-lecció de l'autor) 

Fig. 3. Shells (dorsal and ventral vision) of T. maugei (A) (el Tarajal, Málaga; Juan Sebastián Torres Alba collec 

tion) (Length: 11,28 mm), T. scutulum (B) (Cerdanyola del Vallés, Barcelona; author collection) (Length: 11,26 


mm) and T. scutulum (Son Gall, Alaior) extant (C) (Length: 6, 27 mm) and fossil (D) (Length: 4,19 mm) from the 


upper pleistocene diposit of Macarella (Ciutadella de Menorca) (Author collection) 

. 4. Representació gràfica diàmetre / amplada de les closques de 7. seutulum procedents de Menorca (cercle 





negre), i Península Ibèrica (triangle negre) i T. maugei (quadrat negre). 
Fig. 4. Scatter diagram (length / diameter) in minorcan T. scutulum shells (black cercles) and Iberian Peninsule 


(black triangles) and T. maugei (black scuares) 

Taula 1. Mides de la closca (en mm) 
dels exemplars de T. scutulum tro- 
a minim bats a Menorca (A) comparades amb 
ee ania a - les de la península Ibèrica (B) i 7: 
32 maugei. (C) procedentes de la 

122 Península Ibèrica. 
RE Table 1. Measurements (in mm) on 
034 minorcan T. scutulum (A) shells 
compared with iberian species (B) 
Y= 0,7075X -0,7901 and T. maugei. (C) from the Iberian 

02743 Peninsule. 
























































Fig. 5. Sistema genital de T. scutulum. Exemplar procedent del lloc de Monges (Ciutadella de Menorca) (A) i de 
cala en Bastó (Ciutadella de Menorca) (B). ga: glàndula de l'albúmina: pt: pròstata; esp: espermioviducte: ov: ovi- 
ducte; be: bossa copulatriu: cbc: conducte de la bossa copulatriu: v: vagina: p: penis; a: atri genital. Escala: 3 mm. 
Fig. 5. T. scutulum genital system. Specimens from lloc de Monges (Ciutadella de Menorca) (A) and cala en Bastó 
(Ciutadella de Menorca) (B). ga: glandula albuminifera; pt: prostata; esp: spermoviductus: ov: oviductus: be: 
bursa seminis; cbc: pedunculus; v: vagina; p: penis; a: atrium. Scale: 3 mm. 

vius. Les mides dels angles @ i B es van fer a par- 
tir de fotografies. 


Resultats 


Closca 

La closca és petita, auriforme, dorsalment 
de color terrós sense llustre, convexa, amb les 
línies de creixement ben marcades, una mica 
irregulars. Marge anterior poc arrodonit. En rela- 
ció a l'eix longitudinal de la closca, el marge 
posterior dret està menys inclinat que el marge 
posterior esquerra. L'àpex és arrodonit i sobre- 
surt dels marges posteriors. L'interior de la clos- 
ca és un xic brillant, incolora, de manera que és 
possible veure les línies de creixement de la zona 
dorsal. La impressió muscular està poc marcada 

i té un contorn arronyonat (Fig. 2). Columel-la un 
xic més ampla a la zona posterior que en l'ante- 
rior. La part més posterior de la columel-la mos- 
tra una clara inflexió, que en visió ventral apareix 
com un petit sortint de forma triangular. Quasi al 
començament de la columel-la hi ha un sole poc 
marcat que la travessa en sentit antero-posterior 
(Fig. 3). 

Les mides de la closca vénen a la taula Lia 
la Fig. 4. 

Observacions. El diferents autors que han 
estudiat els exemplars de Testacella sp proce- 
dents de Menorca ho han fet sempre a partir dels 
caràcters externs de l'animal i de la closca 
(Hidalgo, 1878: Gasull, 1965; Mateo, 1993; 
Quintana, 2001). La identificació a partir d'a- 
quests caràcters (especialment els conquiològics) 
resulta problemàtica a causa de la forta variació 

















Fig. 6. Sistema genital de T. scutulum. Dos exemplars procedents del lloc de Monges (Ciutadella de Menorca). gh: 
glàndula hermafrodita; ch: conducte de la glàndula hermafrodita; mrp: muscle retractor del penis: p: penis; cd: con- 
ducte deferent. Escala: 3 mm. 

Fig. 6. T. scutulum genital system. Both specimens from lloc de Monges (Ciutadella de Menorca). gh: glandula 
hermaphroditica; ch: ductus hermaphroditicus: mrp: penis retractor; p: penis: cd: vas deferens. Scale: 3 mm. 

Fig. 7. T. scutulum procedent del lloc de Monges Fig. 8. T. scutulum procedent de cala en Bastó 
(Ciutadella de Menorca) (Ciutadella de Menorca) 

Fig. 7. T. scutulum from lloc de Monges (Ciutadella de Fig. 8. T. scutulum from cala en Bastó (Ciutadella de 
Menorca) Menorca) 











Fig. 9. Ou de T. seutulum procedent del jaciment del plistocè superior de la punta des Vernís (la Vall, Ciutadella de 


Menorca)(A) i un ou actual (B). Escala: 3 mm 
Fig. 9. T. scutulum egg from the upper pleistocene diposit of Punta des Vernis (la Vall, Ciutadella de Menorca) (A) 


and present one (B). Scale: 3 mm. 

que aquests presenten dins una mateixa espècie 
(Haas, 1929). Per aquesta raó, certs caràcters 
conquiològics, com els angles a i B, han de ser 
considerats amb molta cautela a l'hora de com- 
parar poblacions diferents de la mateixa espècie. 


Sistema genital 

Glàndula hermafrodita formada per uns aci- 
nis allargats, arrodonits a la part proximal i agu- 
ditzats a la part distal. El conducte de la glàndu- 
la hermafrodita és llarg i estret, més o menys 
ondulat en tota la seva longitud. La glàndula de 
l'albúmina té una forma bulbosa allargada, amb 
una longitud de dues vegades el diàmetre major. 
La bossa copulatriu és esfèrica, amb un diàmetre 
molt variable, entre tres i vuit vegades el diàme- 
tre del conducte de la bossa copulatriu en la seva 
part mitjana. Aquest conducte és llarg i estret, 
especialment a la zona proximal, i es fa més 
ample cap a la part distal. El penis és llarg i 
estret, cilíndric, sense cec. Absència de fal-lus i 
epifal-lus. A la zona d'inserció del vas deferent i 
del muscle retractor del penis no s'observa cap 
tipus de constricció. El conducte deferent és molt 
llarg i estret a la zona d'inserció del penis i una 
mica més ample a la zona d'inserció amb l'es- 
permioviducte. La vagina mostra una longitud 
molt variable, més curta (1,28 mm) o molt més 
llarga ( 5, 64 mm) que l'oviducte lliure (Figs. 5 i 6). 
Les mides del sistema genital vénen a la taula 2. 

Observacions. La possessió d'un penis llarg 






Taula 2. Mides (en mm) (longituds i 
diàmetres) del sistema genital de T. 
seutulum. A, B, C i D: mides corres- 
ponents a les figures SA, 6B, 6A i SB. 
Els diàmetres (d) han estat mesurats a 
la zona mitja de cada una de les lon- 
gituds, el diàmetre de la glàndula de 
l'albumina correspon al diàmetre 
màxim. 

Table 2. Measurements (in mm) 
(lengths and diameters) on T. scutu- 
lum genital system. A, B, C and D 
measurements correspond with figu- 
res SA, 6B, 6A and 5B. The diameters 
measurements were made in the half 
zone of the total length; the bursa 
seminis diameter is the bigger one. 


i cilíndric, sense cec ni flagel, i un conducte de la 
bossa copulatriu llarg i estret permeten identifi- 
car els exemplars menorquins amb T. scutulum, 
ja que T. haliotidea mostra un penis amb un fla- 
gel cilíndric de longitud vatiable i un cec curt i 
cònic situat a la zona mitjana o proximal. T. mau- 
gei mostra un engruiximent a la part distal del 
conducte de la bossa copulatriu i a la part proxi- 
mal del penis (Giusti et al., 1995, Castillejo, 
1998). 

En canvi, els exemplars menorquins no 
mostren la constricció a l'extrem proximal del 
penis que caracteritza T. scutulum segons es 
desprèn de la figura de Giusti (1970). L'absència 
/ presència d'aquesta contricció es un caràcter 
molt variable, ja que està relacionada amb el 
gruix de la coberta muscular de la part proximal 
del penis (Giusti, com. pers.). 

A més, dels cinc exemplars disseccionats, 
tres mostren un penis molt poc desenvolupat, 
caràcter dificilment avaluable, però podria indi- 
car que l'autofecundació és un fenomen relativa- 
ment comú en els exemplars menorquins (Altaba 
i Giusti, com. pers.). 


Morfologia externa 

Animal de coloració variable: a vegades de 
color crema pàl-lid, puntejat amb unes taquetes 
de color gris (Fig. 7) o de color groc uniforme 
(Fig. 8). La sola és d'un color crema pàl-lid o 
lleugerament ataronjat, mucus transparent. Els 

Fig. 10. Distribució de T. scutulum a l'illa de Menorca. Triangle: exemplars actuals. 1: Costa de Son Olivar Nou; 
2: lloc de Monges, 3: Cala en Bastó, 4: Codolar de Biniatram (closques i ous), 5: Canal de l'Infern (la Vall), 6: 
Macarella; 7: Son Mestres de Dalt (ous); 8: Santa Galdana (ous); 9: El Pilar; 10: Ses Olles; 11: Son Gall (closques). 
Quadrat: Jaciments holocénics. 12: Cova d'enterrament de Son Morell (ous); 13: El Pilar (closques i ous); 14: Pas 
d'en Revull-sa Penya Fosca (Barranc d'Algendar) (closques i ous), 15: Na Macaret (closques). Cercle: Jaciments 
plio-plistocènics. 16: Cala en Bastó (ous), 17: Cala Morell (closques), 18: Es Tancats (ous), 19: Macarella (clos- 
ques i ous). Quadrícula U.T.M. de 5 x 5 km. 

Fig. 10. Distribution of T. Scutulum in Minorca island. Triangle: Present specimens. 1: Coast of Son Olivar Nou; 
2: lloc de Monges, 3: Cala en Bastó, 4: Codolar de Biniatram (shells and eggs); 5: Canal de l'Infern (la Vall), 6. 
Macarella; 7: Son Mestres de Dalt (eggs); 8: Santa Galdana (eggs); 9: El Pilar; 10: Ses Olles; 11: Son Gall 
(shells). Square: Holocene diposits. 12: Burial cave of Son Morell (eggs); 13: El Pilar (shells and eggs); 14: Pas 
d'en Revull-Sa Penya Fosca (Algendar ravine) (shells and eggs); 15: Na Macaret (shells). Cercle: Plio-pleistoce- 
ne diposits. 16: Cala en Bastó (eggs); 17: Cala Morell (shellss); 18: Es Tancats (eggs); 19: Macarella (shells and 
eggs). U.T.M. grid of 5 X 5 km. 


tentacles són de color gris pál-lid. Els tentacles 
superiors tenen una longitud de 4,56 mm i els 
inferiors de 2,44. Presenta dos soles laterals que 
van a parar a la part anterior de la closca, on que- 
den una mica separats. La zona compresa entre el 
solc lateral i la sola es troba dividida per una 
sèrie de línies transversals que es fan més evi- 
dents quan l'animal està flexionat. La part dorsal 
compresa entre els dos soles laterals està forma- 
da per uns tubercles de contorn polièdric arrodo- 
nit. 

T. scutulum és un animal extraordinàriament 


flexible, molt ben adaptat a viure i a desplaçar-se 
entre els espais buits del subsòl, de manera que 
és difícil calcular les proporcions del seu cos. 
Quan el molesten i es contrau adquireix una 
forma més o menys semiglobulosa. Quan l'ani- 
mal està completament estirat la part anterior del 
cos és molt estreta. La longitud màxima va ser 
mesurada en un exemplar viu procedent de cala 
en Bastó (Ciutadella de Menorca) i va ser, de 68, 
50 mm, l'amplada màxima d'aquest mateix 
exemplar va ser de 4, 88 mm (Taula 3). 

Taula 3. Mides corporals (en mm) de T. scutulum comparades amb les de T. haliotidea i T. maugei. 
Table 3. Body measurements (in mm) of T. scutulum compared to T. haliotidea and T. maugei. 


Ous 

Els ous són grans (taula 4), ovalatats i 
blancs, amb una closca calcária finament granulada 
(Fig. 9). 


Distribució 

La distribució de T. scutulum al continent 
europeu es poc coneguda, degut a que en moltes 
ocasions ha estat confusa amb T. haliotidea. T. 
scutulum ha estat citada a diverses localitats de la 
península italiana, Sicilia i Còrsega, i está ampla- 
ment distribuida a l'oest del continent europeu, 
Regne Unit i Irlanda. A la Península Ibèrica 
només ocupa la zona mediterrània (Castillejo, 
1998, Rerney i Cameron, 1999, Rinaldi, 2003, 
2004, Alzona, 1971). 

A Menorca, T. scutulum ha estat trobada en 
deu localitats diferents, com s'indica en la Fig. 
10. La majoria d'aquestes localitats s'ha visitat 
una única vegada, de manera que no és possible 
donar. dades referents a les densitats de pobla- 

cions en aquests punts. En la localitat més visita- 
da (ullastrar del lloc de Monges, Ciutadella) T: 
scutulum sembla que és relativament comuna. En 
una de les visites a aquesta zona en vam trobar, 
en un període de dues hores, set exemplars, tres 
d'ells molt joves. 

Molt possiblement, i segons es dedueix de la 
Fig. 10., T. scutulum es distribueix per tota l'illa, 
especialment en zones poc degradades. El fet que 
aquest tàxon hagi estat considerat rar per certs 
autors (Hidalgo, 1878) és més conseqiiéncia de la 
seva forma de vida que no d'una escassetat real. 
Confirma aquesta idea el fet que amb certa fre- 
qiiéncia es troben ous d'aquesta espècie en talus- 
sos erosionats o entre les arrels dels arbres cai- 
guts. 


Hàbitat 

T. scutulum porta una vida subterrània. 
Sempre s'ha trobat davall pedres, en llocs poc 
alterats (mai en zones cultivades) en sòls argilo- 


Taula 4. Mides (en mm) dels ous de T. scutulum pro- 
cedents de Menorca. 

Table 4. Measurements (in mm) on minorcan T. scutu- 
lum eggs. 

sos, sorrencs o molt rics en humus, en zones d'u- 
llastrar (lloc de Monges, Ciutadella), alzinar 
(Macarella, Ciutadella), pinar (canal de l'Infern, 
la Vall, Ciutadella) o boscos mixtos de pi i alzina 
(Son Gall, Alaior). Ha estat també trobada en 
zones de garriga litoral (cala en Bastó i el Pilar, 
Ciutadella), o en zones molt properes a la mar (a 
uns 10 m), pobres en vegetació i que queden sota 
la influència directa del mar en dies de tempesta 
(ses Olles, es Mercadal). El fet de viure molt a 
prop del mar ha estat també observat en 
Testacella riedelli Giusti, Manganelli i Schembri 
1995 a l'illa de Malta (Giusti et al., 1995). 


Etologia 

Com la resta dels representants del gènere, 
T. scutulum s'alimenta de cucs i porta una vida 
subterrània. El seu cos s'adapta molt bé als 
intersticis i es pot estirar i aprimar molt segons 
les condicions del sòl. Els períodes de major acti- 
vitat corresponen a les hores nocturnes, el grau 
d'activitat sembla relacionar-se també amb la 
temperatura: com més elevada és aquesta, més 
actiu es mostra l'animal, sempre que les condi- 
cions d'humitat siguin favorables. Durant l'estiu 
l'animal s'embolica en un capoll de textura molt 
resistent de color marró. 

La còpula ha estat observada durant el mes 
de desembre en dues ocasions i localitats dife- 
rents (ullastrar de ses Mongetes (8-12-02) i 
Macarella (24-12-02). Dels exemplars de 
Macarella mantinguts en captivitat, se'n van 
recuperar tres postes diferents, amb 4, 6 i 9 ous, 
l'última de les quals va tenir lloc dia 23-2-03. 

Alguns exemplars de T. scutulum van reac- 
cionar de forma curiosa en ser molestats. En 
algunes ocasions van començar a treure escuma 
per la part posterior de la closca de forma bastant 
sorollosa, fenomen que també ha estat observat 
en T. maugei (Quick, 1960). 


Implicacions biogeogràfiques 

Segons Giusti et al. (1995), les diferents 
espècies incloses dins el gènere Testacella són 
bones indicadores biogeogràfiques en ser difícil- 
ment dispersades de forma passiva, ja que porten 
una vida subterrània. L'existència de closques de 
T. scutulum en alguns jaciments menorquins 


(Fig. 10) (Quintana, 1995, 2001) indiquen clara- 
ment que es tracta d'un mol-lusc nadiu, autòcton, 
amb un origen molt antic, possiblement pre- 
miocènic. En aquest sentit, la seva situació 
taxonòmica seria similar a la d'altres espècies de 
Testacella trobades en algunes illes. Així, T. scu- 
tulum i T. maugei han estat trobades, respectiva- 
ment, a Gran Canària i Tenerife i formen part de 
la fauna autòctona no endèmica d'aquestes illes 
(Diaz et al., 1986). Reforça aquesta idea la tro- 
balla de closques fòssils de T. haliotidea (o T. 
scutulum, segons Diaz et al., 1986) a l'illa de 
Gran Canària (Groh, 1985). El mateix es podria 
dir en el cas de 7. riedelli, present a l'illa de Gozo 
(arxipèlag maltés) i al Magrib (Giusti et al., 
1995). Testacella (Testacelloides) gestroi Issel 
1873, sembla que és l'única espècie veritable- 
ment insular, ja que es troba exclusivament a l'i- 
lla de Sardenya i al sud de Còrsega (Giusti, 1970, 
Manganelli et al., 1995). 

El llarg període d'aillament sofert per T. 
scutulum a Villa de Menorca planteja certs inte- 
rrogants, com la seva possible endemicitat 
(Altaba, com. pers.). Les dades de què disposam 
actualment, basades en estudis anatòmics, no 
semblen recolzar aquesta idea. Malgrat tot, 
serien desitjables estudis genètics per arribar a 
esbrinar fins a quin punt la població balear s'ha 
diferenciat de les continentals. 


Conclusions 


L'estudi anatòmic ha permés classificar com 
a Testacella scutulum els exemplars trobats a 
Menorca. En haver trobat closques i ous en 
alguns jaciments prehumans, T. scutulum és con- 
siderat un mol-lusc nadiu, present a l'illa ja des 
de temps pre-miocènics. Malgrat que els estudis 
anatòmics semblen indicar que no es tracta d'una 
espècie endèmica, el llarg període d’aillament 
d'aquest tàxón fan necessaris estudis de caire 
genètic a fi d'esbrinar fins a quin punt existeix 
una diferenciació en relació amb les poblacions 
continentals de T. scutulum. 


Agraiments 


Estic molt agrait a totes les persones que es 
relacionen a continuació, sense les quals aquest 

treball no s'hauria pogut realitzar. En primer lloc, 
a mestre Manel Vilella, per mostrar-me a fer 
genitàlies, en Toni Tarruella (Barcelona), Vicenç 
Bros (Sabadell), Juan Sebastián Torres Alba 
(Málaga), Dra. M". Rosario Alonso i Dr. Miguel 
Ibáñez (Universidad de La Laguna), Dr. José 
Castillejo (Universidade de Santiago de 
Compostela), Dr. Guillem X. Pons (Universitat 
de les Illes Balears), Andrea C. Rinaldi 
(Università degli Studi di Cagliari), Alberto 
Martínez Ortí (Museu Valencià d'Història 
Natural) i el Dr. Cristian Ruiz Altaba (Palma de 
Mallorca) pels seus valuosos comentaris i per 
l'enviament d'informació i / o exemplars de 
Testacella. Menció molt especial mereix el Dr. 
Folco Giusti (Università degli Studi di Siena), 
pels seus valuosos comentaris, haver realitzat la 
dissecció detallada d'un exemplar de T. scutu- 
lum procedent del Canal de l'Infern (la Vall, 
Ciutadella de Menorca) i a l'haver-me enviat 
algunes referències bibliogràfiques molt valuoses. 

Pilar Vinent, del Servei d'Assessorament 
Lingúístic del Consell Insular de Menorca ha 
corregit, de forma totalment desinteressada, el 
manuscrit original. 

